CELEX: 22021D0036
Language: hu
Date: 2020-12-16 00:00:00
Title: A Közösség–Svájc Szárazföldi Szállítási Bizottság 3/2020 határozata (2020. december 16.) a Svájc által 2021. július 1-jétől alkalmazandó járműadó-rendszerről [2021/36]

2021.1.18.   
               
               
                  HU
               
               
                  Az Európai Unió Hivatalos Lapja
               
               
                  L 15/48
               
            
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG 3/2020 HATÁROZATA
         (2020. december 16.)
         a Svájc által 2021. július 1-jétől alkalmazandó járműadó-rendszerről [2021/36]
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG,
         tekintettel az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásra (1) (a továbbiakban: a megállapodás) és különösen annak 40. cikke (6) bekezdésére és 52. cikke (4) bekezdésére,
         mivel:
         
                     (1)
                  
                  
                     A megállapodás 40. cikke értelmében Svájc 2001. január 1. óta megkülönböztetéstől mentes járműadót vet ki a járművek okozta költségek fedezésére („nehéz tehergépjárművek szolgáltatásfüggő adója”). E járműadó a kibocsátási szabványok kategóriája (EURO-besorolás) szerint háromféle lehet.
                  
               
                     (2)
                  
                  
                     A járműadó kategóriájának meghatározása érdekében a megállapodás 40. cikkének (2) és (4) bekezdése megszabja a díjak súlyozott átlagát, a legnagyobb szennyezést okozó járműkategória legmagasabb díját, valamint a kategóriák közötti legnagyobb különbséget.
                  
               
                     (3)
                  
                  
                     A megállapodás 40. cikkének (6) bekezdése értelmében a súlyozást a Közösség–Svájc Szárazföldi Szállítási Bizottság kétévente ismétlődő vizsgálatok alapján határozza meg a Svájcban üzemelő járműpark struktúrájában és az EURO kibocsátási szabványokban történt változások figyelembevétele érdekében. Tekintettel a Svájcban használatban lévő gépjárműpark korszerűsödésére, melynek köszönhetően egyre több jármű felel meg a legújabb EURO kibocsátási szabványoknak, helyénvaló úgy kiigazítani az egyes szabványoknak a díjkategóriák valamelyikébe történő besorolását, hogy a legkevésbé szennyező EURO VI kibocsátási osztály a legalacsonyabb díjkategóriában maradjon, míg az EURO IV és az EURO V kibocsátási osztály a legdrágább kategóriába tartozzon.
                  
               
                     (4)
                  
                  
                     Ugyanezen okokból meg kell szüntetni az EURO II és az EURO III kibocsátási osztályba tartozó, jóváhagyott részecskeszűrő rendszerrel utólagosan ellátott járművek esetében előírt járműadó-kategóriához képest a Közösség–Svájc Szárazföldi Szállítási Bizottság 1/2011 számú határozata (2) szerinti 10 %-os mérséklést is,
                  
               A KÖVETKEZŐKÉPPEN HATÁROZOTT:
         
            1. cikk
            A nehéz tehergépjárművek szolgáltatásfüggő adója az olyan járművek esetében, amelyek teljes tényleges össztömege megrakott állapotban nem haladja meg a 40 tonnát, és legfeljebb 300 km-t tesznek meg,
            
                        —
                     
                     
                        372,00 svájci frank az első díjkategória esetében,
                     
                  
                        —
                     
                     
                        322,80 svájci frank a második díjkategória esetében,
                     
                  
                        —
                     
                     
                        273,60 svájci frank a harmadik díjkategória esetében.
                     
                  
         
            2. cikk
            Az első díjkategóriát az EURO VI. szabvány hatálybalépését megelőzően forgalomba bocsátott összes járműre kell alkalmazni.
            A harmadik díjkategóriát az EURO VI. kibocsátási szabványnak megfelelő járművekre kell alkalmazni.
         
         
            3. cikk
            Az 1/2011 számú határozata hatályát veszti.
         
         
            4. cikk
            Ez a határozat 2021. július 1-jén lép hatályba.
         
         
            Kelt Bernben, 2020. december 16-án.
            
               
                  a Svájci Államszövetség részéről
               
               
                  az elnök
               
               Peter FÜGLISTALER
            
            
               
                  az Európai Unió részéről
               
               
                  az Európai Unió küldöttségének vezetője
               
               Elisabeth WERNER
            
         
         
            (1)  HL L 114., 2002.4.30., 91. o.
         
         
            (2)  A Közösség–Svájc Szárazföldi Szállítási Bizottság 1/2011 határozata (2011. június 10.) a nehéz tehergépjárművek után fizetendő szolgáltatásfüggő járműadónak az EURO II és az EURO III kibocsátási osztályba tartozó, jóváhagyott részecskekibocsátás-csökkentő rendszerrel felszerelt járművek esetében történő mérsékléséről (HL L 193., 2011.7.23., 52. o.).